Ο **Ρούντι Φέλερ** (γερμανικά : *Rudi Völler*, γεννήθηκε 13 Απριλίου 1960) , με παρατσούκλι "*Tante Käthe*" (Θεία Κάτια), είναι Γερμανός πρώην διεθνής ποδοσφαιριστής, καθώς και πρώην προπονητής της εθνικής ομάδας της Γερμανίας. Αγωνιζόταν ως επιθετικός.

Καριέρα
-------

Ο Φέλερ ξεκίνησε την καριέρα του από την Κίκερς Όφφενμπαχ και το 1980 αποκτήθηκε από την 1860 Μόναχο. Το 1982, μετά τον υποβιβασμό της Μόναχο, αποκτήθηκε από τη Βέντερ Βρέμης, όπου έμεινε για πέντε χρόνια, αγωνιζόμενος σε 137 αγώνες και σκοράροντας 97 γκολ. Το 1987 αποκτήθηκε από την Ρόμα, στην οποία παρέμεινε για πέντε χρόνια, κερδίζοντας ένα Κύπελλο Ιτάλιας το 1991 και απέκτησε το παρατσούκλι "*il tedesco volante*" ("ο ιπτάμενος Γερμανός"). Το 1992 αποκτήθηκε από την Μαρσέιγ, με την οποία κατέκτησε το Τσάμπιονς Λιγκ την επόμενη χρονιά. Το 1994 επέστρεψε στη Γερμανία, κλείνοντας την καριέρα του στην Μπάγερν Λεβερκούζεν.

Σε επίπεδο εθνικής ομάδας, ο Φέλερ πραγματοποίησε το ντεμπούτο του με την εθνική ανδρών το 1982 και πραγματοποίησε συνολικά 90 συμμετοχές, σκοράροντας 47 γκολ με το εθνόσημο, και αποτελεί τον τέταρτο σκόρερ της εθνικής Γερμανίας. Κέρδισε ως παίκτης το Παγκόσμιο Κύπελλο το 1990, ενώ στο ίδιο Μουντιάλ αποβλήθηκε στο ματς του δεύτερου γύρου κόντρα στην Ολλανδία, αφότου ο Φρανκ Ράικαρτ τον έφτυσε δύο φορές. Επίσης σκόραρε ένα γκολ στον τελικό του Παγκοσμίου Κυπέλλου του 1986 κόντρα στην Αργεντινή προερχόμενος από αλλαγή, κάνοντας το 2-2, αλλά τελικά ο αγώνας έληξε με νίκη 3-2 της Αργεντινής. Συμμετείχε επίσης στο Παγκόσμιο Κύπελλο του 1994 και στα Ευρωπαϊκό Πρωτάθλημα Ποδοσφαίρου 1984, 1988 και 1992. Συνολικά κατά τη διάρκεια της καριέρας του σημείωσε 374 τέρματα σε 782 επίσημους αγώνες.

Το 2000, μετά την κακή πορεία της Γερμανίας στο Ευρωπαϊκό Πρωτάθλημα Ποδοσφαίρου 2000, o Φέλερ ορίστηκε προπονητής της εθνικής Γερμανίας και τη βοήθησε να φτάσει μέχρι τον τελικό του Μουντιάλ 2002. Μαζί με τους Μάριο Ζαγκάλο, Φραντς Μπεκενμπάουερ και Ντιντιέ Ντεσάν, ο Φέλερ έχει τη διάκριση ότι έφτασε στον τελικό του Παγκοσμίου Κυπέλλου τόσο ως παίκτης όσο και ως προπονητής. Μετά τον αποκλεισμό στη φάση των ομίλων στο Ευρωπαϊκό Πρωτάθλημα Ποδοσφαίρου 2004, παραιτήθηκε από τη θέση. Το 2004 ήταν για μικρό χρονικό διάστημα προπονητής της Ρόμα και το από το 2005 έως το 2022 ήταν σε διάφορες θέσεις στη Μπάγερ Λεβερκούζεν. Από τις αρχές του 2023 είναι ο τεχνικός διευθυντής της Εθνική Γερμανίας.

Τίτλοι και διακρίσεις
---------------------

**Ρόμα**

* Κύπελλο Ιταλίας : 1990–91

**Ολιμπίκ Μαρσέιγ**

* Τσάμπιονς Λιγκ : 1992–93

**Ατομικές διακρίσεις**

* Καλύτερος παίκτης του Ευρωπαϊκού Πρωταθλήματος κάτω των 21 : 1982
* Κορυφαίος σκόρερ της Μπουντεσλίγκα (2) : 1981–82, 1982-83
* Γερμανός ποδοσφαιριστής της χρονιάς : 1983
* Καλύτερη ομάδα Ευρωπαϊκού Πρωταθλήματος : 1984
* Κορυφαίος σκόρερ Κυπέλλου ΟΥΕΦΑ : 1990–91

Παραπομπές
----------

1. ↑  Germany, Stuttgarter Nachrichten, Stuttgart. «Rudi Völler: Tante Käthe wird 50». *stuttgarter-nachrichten.de* (στα Γερμανικά). Ανακτήθηκε στις 20 Ιουνίου 2020.
2. ↑  «Völler wird 60: Immer Mensch geblieben». Αρχειοθετήθηκε από το πρωτότυπο στις 10 Ιουνίου 2020. Ανακτήθηκε στις 22 Ιουνίου 2020.
3. ↑  «Rudi Voeller». Ανακτήθηκε στις 9 Ιουνίου 2020.
4. ↑  «Rudi Völler : player profile». Ανακτήθηκε στις 9 Ιουνίου 2020.
5. ↑  
«Rudolf "Rudi" Völler - Goals in International Matches». Ανακτήθηκε στις 9 Ιουνίου 2020.
6. ↑  Glendenning, Barry (2018-05-19). «World Cup stunning moments: Frank Rijkaard and Rudi Völler | Barry Glendenning» (στα αγγλικά). *The Guardian*. ISSN 0261-3077.. Ανακτήθηκε στις 2020-05-27.
7. ↑  «Rudi Völler». Ανακτήθηκε στις 6 Ιουνίου 2020.
8. ↑  «Rudi Völler ab sofort Interims-Coach». *kicker.de*. 2 Ιουλίου 2000.
9. ↑  «Rudi Völler nimmt seinen Hut». 24 Ιουνίου 2004.
10. ↑  «Fußball: Rudi Völler wird neuer Direktor der deutschen Nationalmannschaft». Ανακτήθηκε στις 1 Μαρτίου 2023.

|  |  |  |  |  |
| --- | --- | --- | --- | --- |
| 

| π • σ • ε
Εθνική Γερμανίας – Μουντιάλ 2002 |
| --- |
|  |
|  | 
* 1 Καν (c)
* 2 Λίνκε
* 3 Ρέμερ
* 4 Μπάουμαν
* 5 Ράμελοβ
* 6 Τσίγκε
* 7 Νοϊβίλ
* 8 Χάμαν
* 9 Γιάνκερ
* 10 Ρίκεν
* 11 Κλόζε
* 12 Λέμαν
* 13 Μπάλακ
* 14 Ασαμόα
* 15 Κελ
* 16 Γιέρεμις
* 17 Μπόντε
* 18 Μπέμε
* 19 Σνάιντερ
* 20 Μπίρχοφ
* 21 Μετσέλντερ
* 22 Φρίνγκς
* 23 Μπουτ
* Προπονητής: Φέλερ
 |

 |